 Guddoomiyaha Guddida Deegaanka iyo Khayraadka dabiicaga ee Golaha Wakiilada Siciid Warsame Ismaaciil Gaane, oo u waramay Wargeyska Geeska Afrika ayaa sidoo kale ka hadlay sicir bararka taagan, iyo qodobo uu sheegay in lagu xalin karo, waxaanu ugu horeyn isagoo ka hadlaya hawada uu yidhi Xukuumaddii hore ee Axmed Siillaanyo ayaa waxay saxeexday in Somaliya hawadeeda lagu wareejiyo, markaas ayaa la khiyaamayey oo gacanteena ayeynu kaga saarnay, waxan socda oo dhana waa khaladaad aynu hore u galnay, maalintii wada hadaladaas bilaa xadidaada ah aynu Somaliya la bilawnay, ayey wax badan inaga xumaadeen, Xukuumadda Siillaanyo intii aanay taladda dalka la wareegin, heerka aynu caalamka ka taagnayn, cid waliba wey garanaysaa, oo laba siyaasadood ayaa Somaliya inoo kala sameeysnaa, oo iskumaynu khaldanayn, imikana waxa muhiim ah in gabi ahaanb wada hadaladii Somaliya halkaas ku xidhno, haddii si toos ah wada hadalada Somaliya looga bixi waayo, waxaanu Golaha keenaynaa mooshin gabi ahaanba lagu baabinaayo, sababtoo ah wax alaale wax maanta gacanta inoogu jiraa ma jiraan, ilaa aynu la soo noqono halkii hore ee aynu taagnayn wax gorgortan ah oo aynu gali karnaa ma jirto, waxaana Madaxweynaha leeyahay Wadankan aakhiro ayaa lagaga soo hadhaye,waxa haboon inaad wada hadalada halkaas ku xidho. 